CELEX: 32010R0326
Language: et
Date: 2010-04-21 00:00:00
Title: Komisjoni määrus (EL) nr 326/2010, 21. aprill 2010 , millega muudetakse määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks

22.4.2010   
            
            
               ET
            
            
               Euroopa Liidu Teataja
            
            
               L 100/1
            
         KOMISJONI MÄÄRUS (EL) nr 326/2010,
   21. aprill 2010,
   millega muudetakse määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 170,
   ning arvestades järgmist:
   
               (1)
            
            
               Komisjoni määruses (EMÜ) nr 3846/87 (2) on kombineeritud nomenklatuuri alusel kehtestatud põllumajandustoodete nomenklatuur eksporditoetuste jaoks.
            
         
               (2)
            
            
               Eksporditoetuste nomenklatuuris sätestatakse, et juustud on eksporditoetuste saamiseks kõlblikud, kui need vastavad miinimumnõuetele piima kuivaine ja piimarasva osas. Mõnes uues liikmesriigis toodetud konkreetne juustusort vastab küll kõnealustele vajalikele nõuetele, kuid ei saa toetust põhjusel, et see ei ole hõlmatud praeguse eksporditoetuste nomenklatuuri klassifikatsioonisüsteemiga. Võttes arvesse konkreetse juustu olulisust piimatööstuse jaoks, on asjakohane lisada tootekoodid, mille kohaselt on konkreetset juustu võimalik klassifitseerida eksporditoetuste nomenklatuuri alusel.
            
         
               (3)
            
            
               Komisjoni 27. novembri 2009. aasta määrusega (EÜ) nr 1187/2009 (millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (3) on kehtetuks tunnistatud komisjoni 17. augusti 2006. aasta määrus (EÜ) nr 1282/2006 (millega kehtestatakse nõukogu määruse (EÜ) nr 1255/1999 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (4). Seetõttu tuleks ajakohastada viited määruse (EMÜ) nr 3846/87 I lisa 9. sektori joonealustes märkustes 4 ja 14.
            
         
               (4)
            
            
               Seetõttu tuleks määrust (EMÜ) nr 3846/87 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 3846/87 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  EÜT L 366, 24.12.1987, lk 1.
   
      (3)  ELT L 318, 4.12.2009, lk 1.
   
      (4)  ELT L 234, 29.8.2006, lk 4.
   
      LISA
      Määruse (EMÜ) nr 3846/87 I lisa 9. sektorit muudetakse järgmiselt.
      
                  1)
               
               
                  CN koodi „ex 0406 90 27” käsitleva kande järele lisatakse järgmine kanne:
                  
                              „ex 0406 90 29
                           
                           
                              
                                          – – –
                                       
                                       
                                          Kashkaval:
                                       
                                    
                           
                               
                           
                           
                               
                           
                           
                               
                           
                        
                              
                                          – – – –
                                       
                                       
                                          valmistatud lamba- ja/või kitsepiimast
                                       
                                    
                           
                              42
                           
                           
                              50
                           
                           
                              0406 90 29 9100
                           
                        
                              
                                          – – – –
                                       
                                       
                                          valmistatud üksnes lehmapiimast
                                       
                                    
                           
                              44
                           
                           
                              45
                           
                           
                              0406 90 29 9300”
                           
                        
            
                  2)
               
               
                  Joonealuste märkuste 4 ja 14 punktis b asendatakse esimene lause järgmisega:
                  „komisjoni määruse (EÜ) nr 1187/2009 (ELT L 318, 4.12.2009, lk 1) artikli 14 lõike 3 kohaselt arvutatud osa.”